Fetlaras

Fetlaras () – sala Jungtinėje Karalystėje, šiaurės Škotijoje, Šetlando salyno šiaurės rytuose, į rytus nuo Jelo ir į pietus nuo Ansto. Plotas – 40,78 km². Paviršius kalvotas, iškyla iki 158 m. Fetlarą supa daug smulkių salų ir uolų – Haskosėjus, Urje Lingėjus, Saund Grunėjus, Ujėja ir kt. Fetlaras sudarytas iš gneiso, metamorfinio gabro, filito ir kaolino. Yra talko telkinių.

Fetlare ir aplinkinėse salelėse peri daug jūrinių paukščių – didžiųjų plėšikų, vidutinių kuolingų, bukauodegių audrašauklių, smailiauodegių plėšikų, šiaurinių fulmarų, poliarinių žuvėdrų, apvaliasnapių plaukikų.„Fetlar SPA Citation“ . Scottish Natural Heritage. Aplinkiniai vandenys paskelbti jūriniu draustiniu.

Fetlare 2011 m. gyveno 61 gyventojas. National Records of Scotland (15 August 2013). „Appendix 2: Population and households on Scotland’s Inhabited Islands“ Didžiausias kaimas – Hubis. Į salą vyksta keltai iš Gatčerio (Jelo sala) ir Belmonto (Ansto sala). Yra nenaudojamas lėktuvų pakilimo takas. Verčiamasi daugiausia žvejyba.

Saloje išlikusi priešistorinių laikų siena, vadinama Finigirtu (Finnigirt Dyke),„Finnigirt Dyke“  fetlar.com. Retrieved 1 May 2008 XIX a. gotikinė Bro lodžija. Aplink salą gausu sudužusių laivų liekanų.Haswell-Smith, Hamish (2004). The Scottish Islands. Edinburgh: Canongate.

 Šaltiniai 

Kategorija:Šetlando salos